als_Latn dik_Latn azb_Arab
Shoqata e Malazezëve të Kosovës thotë se mirëpret vizitën zyrtare në Mal të Zi, më 15 dhe 16 janar të zëvendëskryeministrit dhe ministrit të Jashtëm të Kosovës, Hashim Thaçi.
Mali i Zi është pa asnjë dyshim një faktor paqeje dhe prosperiteti në rajon, dhe kjo vizitë është vazhdim i kësaj logjike, thuhet në komunikatën e kësaj shoqate malazeze.
“Në anën tjetër, me nënshkrimin e Traktatit të Brukselit, si dhe pjesëmarrjen në nismat rajonale edhe të Kosovës, tregohen gjithnjë e më shumë të njëjtat sinjale. Prandaj, ne besojmë se vizita do të kontribuojë në paqen dhe stabilitetin në rajon, e cila është qëllimi i të gjithë neve”, ka thënë kryetari i kësaj shoqate, Slobodan Vujiçiq.
“Si një shoqatë e cila përbëhet prej një numri të konsiderueshëm të të kthyerve, të cilët tani jetojnë dhe punojnë në Kosovë, ne mund të kuptojnë vuajtjet dhe problemet e personave të zhvendosur në Mal të Zi, por zgjidhja për problemet dhe çështjet tona të mund të gjendet vetëm përmes bashkëpunimit dhe dialogut”.
“Prandaj, ne jemi të sigurt se vizita e Thaçit, dhe bisedimet e tij në nivelin më të lartë do të kontribuojnë për të përmirësuar edhe më tej marrëdhëniet ndërmjet Malit të Zi dhe Kosovës, për të krijuar kushte më të mira për kthim të qëndrueshëm që çojnë në zgjidhjen përfundimtare të statusit tonë kushtetues dhe ligjor dhe përfaqësimin adekuat në Kuvendin e Kosovës si dhe zhvillimin e një strategjie për afirmimin e komunitetit malazez, për të cilat këmbngul shoqata jonë”, thuhet në fund të komunikatës së Shoqatës së Malazezëve të Kosovës.
als_Latn als_Latn als_Latn als_Latn als_Latn